$ Għaxar Snin Sezzjoni Żgħażagħ Għaqda Banda Żejtun — Kitba ta' Carmel P. Baldacchino It-Tabib Paul Cassar twieled fiż-Żejtun fid-29 ta' Ġunju, tas-sena 1914. Missieru kien John u ommu kienet Antwanett nċe Degabriele u kienu joqogħdu l- Isla. Nhar l-Imnarja ta' l-1914, bħas-soltu ġew jaraw lil qrabathom fiż-Żejtun. Antwanett kellha seba' xhur tqala. Waqt li kienu ż-Żejtun ħassitha xi ftit ma tiflaħx, għalhekk ġiet mitluba l-għajnuna ta' tabib mill-istess raħal fejn sar il-ħlas tat- tarbija. It-tarbija ġiet mgħammda fil-Bażilika ta' Marija Bambina fl-Isla u ġiet mogħtija l-isem ta' Paul. Meta kiber Paul beda l-istudji tiegħu fil-liċeo. Bl-interess li wera fl-istudji tiegħu, hu deher li kien se jipprometti u fil-fatt għamel l-eżamijiet meħtieġa fejn daħal fl-Università Rjali ta' Malta fejn iggradwa PH.C. fl-1936 u B. Sc. fl-1937 u M.D. fl-1940. Fil-gwerra (1939-1945) huwa offra s-servizz mediku tiegħu kemm f'Malta kif ukoll fl-Ingilterra fejn wera ħeġġa kbira fil-kura tiegħu lejn il-pazjenti li jiġu quddiemu. Huwa ggradwa D.P.M. fl-1944 fejn ħadem fl-isptarijiet National Queen's Square, Maida Vale Hospital, Roval Edniburgh Mental Hostpital, Mill Hill Nervous Hospital, kif ukoll fil-Moudslev Hospital. Mill-1940 'il quddiem, it-Tabib Cassar ħadem f'diversi sptarijiet tal-mard tal-moħħ. Fis-sena 1964 huwa ġie nnominat kunsulent psikjatra fid-Dipartiment tas-Saħħa. Kien jeżerċita xogħlu fil-Kennedv Memorial Child Guidance Clinic u kien ukoll lecturer fil-klinika psikjatrika ta' l-Università Rjali. Huwa kien membru fir-Roval Historical Societv f'Londra fis-sena 1962. Kien ukoll membru ta' l- International Academv, President tal-British Medical Association (Malta Branch) fl-1966 u wieħed mill- Fundaturi tar-Roval College of Psvchiatrists fl-1971. Fis-sena 1984 huwa ġie onorat mill-Unjoni Medika Q ĠUNJU 2006 Fl-1995 ġie wkoll mmeritat mill-Ordni tal-Kavallieri ta' San Ġwann. Fl-istess sena rċieva wkoll il-medalja għall-qadi tar- Repubblika. It-Tabib Paul Cassar ta wkoll il-kontribut siewi tiegħu fejn tidħol ir-riċerka fuq l-istorja tal-mediċina f'Malta u r-riżultat ta' dan deher meta ppubblika l- ktieb The Medical Historv of Malta fis-sena 1965 fejn dwaru kellu tifħir internazzjonali. Apparti, huwa kien jinteressa ruħu fl-Istorja ta' Malta inġenerali u kellu xewqa kbira li jara d-dizzjunarju tal- Prof. Aquilina lest. Kellu interess ukoll fir-relazzjoni bejn Malta u l-Amerika, l- istorja ta' l-Isptar San Luqa, ir-residenza ta' l-anzjani fi Sptar San Vinċenz de Paule kif ukoll fil-librerija ta' l-Iskola Medika f'Malta. It-Tabib Cassar kien raġel umli ħafna u kull min jersaq lejh għal xi parir kien bil-paċenzja kollha jara kif jgħinu, fosthom lili stess li kelli x-xorti niltaqa' miegħu fil-Biblijoteka Nazzjonali. Avviċinajtu minħabba xi parir li kelli bżonn u hu malajr iggwidani u qalli fejn għandi nfittex. Meta għedtlu li jien miż-Żejtun tgħidx kemm ħa gost u ħalla kollox minn idejh u bdejna nitkellmu fuq ir-raħal tant għal qalbna. Ngħid id-dritt, fih sibt ħabib kbir u swieli ta' għajnuna kbira. B'sens ta' kburija qalli li hu kuntent ħafna li twieled fiż-Żejtun. Tkellimna wkoll dwar il-Parroċċa u kif ukoll irrakkontali ħafna dwar it-tfulija tiegħu fiż-Żejtun meta hu kien jiġi mal- ġenituri tiegħu għand qrabathom. Inħossni tassew onorat li ktibt dawn l-erba' versi dwar persuni bħal din, li mhux ta' min jinsiha. Wara ħidma sfieqa u kontinwa għall-istorja tal-gżejjer tagħna huwa ħalla lil din id-dinja biex jingħaqad mal-Mulej fil-15 ta' Jannar tas-sena 2006.